system
Răspunde în limba română, în stilul Wikipedia, cat mai corect gramatical.
user
Cum ai descrie Comuna Remetea Mare, Timiș?
assistant
Remetea Mare este o comună în județul Timiș, Banat, România, formată din satele Ianova și Remetea Mare (reședința). Se situează în Câmpia Timișului, pe Canalul Bega.

Istorie 
Prima atestare documentară a Remetei Mari datează din 1333, însă cel mai probabil vechimea satului este mai mare, pe teritoriul său fiind descoperite urme de locuire timpurie. Satul s-a numit Remetea Timișană, nume alternativ folosit până în prezent. În Evul Mediu, aici ar fi existat cetatea Sasvar, amintită în documentele de dijmă papale din 1333 și care ar fi avut rol de apărare pentru cetatea Timișoara. Alte detalii despre această așezare nu se cunosc, însă în denumirea populară s-a păstrat numele unui loc cunoscut drept „Șușioara”.

În perioada ocupației turcești a Banatului, nu se cunosc informații despre așezare. Abia pe harta lui Mercy de la 1723 apare numele Remeta care desemnează domeniile de aici, din care unul aparține familiei Ambrozy. De numele acestei familii se leagă istoria modernă a localității. Inițial ei au vândut moșia altor proprietari, dar apoi au recuperat-o, iar la 1720 baronul Ludovic Ambrozy a construit un conac (castel) care s-a păstrat și azi. La 1848 acest conac a servit drept spital de campanie.

Deși aflat în imediata apropiere a Timișoarei, pe drumul care lega capitala Banatului de Lugoj, Remetea Mare a fost locuită preponderent de români, deși au existat și locuitori de alte naționalități, mai ales germani și maghiari. În 1911 românii și-au construit biserica ortodoxă nouă.

În perioada interbelică era arondată plasei Chișoda, județul Timiș-Torontal, avea casă națională, cor, societate culturală și societatea „Sf. Gheorghe”.

Politică 
Comuna Remetea Mare este administrată de un primar și un consiliu local compus din 11 consilieri. Primarul, , de la , este în funcție din . Începând cu alegerile locale din 2020, consiliul local are următoarea componență pe partide politice:

Primarul comunei, GOLUBOV ILIE, face parte din PNTCD iar viceprimarul din PNG. Consiliul Local este constituit din 11 consilieri, împărțiți astfel:

Obiective turistice 
 Parcul dendrologic Bazoșu Nou.
 Lacul de acumulare Ianova
 Lunca Timișului (sit de importanță comunitară inclus în rețeaua europeană Natura 2000 în România)

Demografie 

Conform recensământului efectuat în 2021, populația comunei Remetea Mare se ridică la 2.908 locuitori, în creștere față de recensământul anterior din 2011, când fuseseră înregistrați 2.302 locuitori. Majoritatea locuitorilor sunt români (87,55%), cu o minoritate de maghiari (1,62%), iar pentru 9,7% nu se cunoaște apartenența etnică. Din punct de vedere confesional, majoritatea locuitorilor sunt ortodocși (78,4%), cu minorități de penticostali (5,02%) și romano-catolici (3,34%), iar pentru 10,66% nu se cunoaște apartenența confesională.

Personalități
 Ștefan Vulpe (1888 - ?), deputat în Marea Adunare Națională de la Alba Iulia 1918 
Mihai Șora (1916) Filozof și eseist

Note

Vezi și 
 Zona metropolitană Timișoara

Bibliografie recomandată 
 Ivănoiu, Eftimie, Monografia localității Remetea Mare, Editura Marineasa, Timișoara, 2007.

Legături externe 

 Anuarul Socec al României Mari, 1924-1925 - de la Biblioteca Congresului S.U.A.

Remetea Mare